ПРЕПИС!

О Б Щ И Н С К И С Ъ В Е Т - ГР. С А Д О В О

Р Е Ш Е Н И E

№ 69

взето с Протокол № 6 от заседание на

Общински съвет – Садово, проведено на 31.03.2016 година

По т. 2 от дневния ред „Предложение относно приемане на Правилник за изменение и допълнение на Правилника за организацията и дейността на Общински съвет-Садово, неговите комисии и взаимодействието му с Общинската администрация”

**предвид следните мотиви:** Съгласно разпоредбите на Чл. 7 ал.1 от ЗНА, Правилникът е нормативен акт, който се издава за прилагане на закон в неговата цялост, за организация на държавни и местни органи или за вътрешния ред на тяхната дейност. С цел повишаване ефективността на работата на Общинския съвет, както и подобряване функционирането на Постоянните комисии е необходимо да се направят някои изменения и допълнения към сега действащия Правилник. Предлаганите промени не са свързани с разходване на допълнителни финансови средства от бюджета на Общината, както и с ангажиране на допълнителни човешки ресурси. Проектът на Правилника за изменение и допълнение на Правилник за организацията и дейността на Общински съвет-Садово, заедно с мотивите към него е публикуван на интернет страницата на Община Садово в законоустановения срок. Няма депозирани в деловодството на Общината предложения и становища от заинтересовани граждани по предложения Проект **и**

**на основание**: Чл. 21 ал. 3 от Закона за местното самоуправление и местната администрация, във връзка с Чл. 7 ал.1 и Чл. 26 ал. 2 от Закона за нормативните актове

**Общински съвет – Садово**

Р Е Ш И:

ПРИЕМА Правилник за изменение и допълнение на Правилника за организацията и дейността на Общински съвет-Садово, неговите комисии и взаимодействието му с Общинската администрация, както следва:

* Глава първа, Чл.5, ал. 1, т.16 Прави предложения за административно- териториални промени, засягащи територията и границите на общината с мнозинство повече от половината от общия брой общински съветници.

*Да се гласува* ***поименно.***

* Глава първа, чл. 5, ал. 1, т. 21. Удостоява с почетно гражданство български и чуждестранни граждани с мнозинство повече от половината от присъстващите общински съветници.

*Да се гласува* ***поименно.***

* Глава пета, чл.29, ал.1, т. 5 (нова)

*Да се добави следната точка:*

*Т. 5* Общинският съветник по време на заседание няма право да ползва мобилен телефон с включен звук*.*

* Глава пета, чл.42, ал.1. На отстраненият от заседанието общински съветник по чл.41 от този правилник се удържа сумата **от 50 лв.**

***Да се промени****, сумата* ***на 100 лв.***

* Глава пета, чл.43, ал.1. При неоправдано отсъствие от заседание на Общинския съвет на общинският съветник се удържа сума, равна на 30 лева.

***Да се промени,*** *сумата на 50 лв.*

* Глава пета, чл. 43, ал.2 (нова) При неоправдано отсъствие от заседание на комисиите на Общинският съвет, на общинският съветник се удържа сума, равна на 30 лева.
* Глава пета, Чл. 43, ал.3(нова) Данните за удръжки по ал. 1 да се вземат от присъствената книга по Чл. 24 т. 5, а по ал. 2 от протоколите за проведено заседание на комисиите.
* Глава седма, чл. 49 ал. 1, т.2 Постоянните комисии на Общинския съвет са: Комисия по социална политика, труд, здравеопазване и вероизповедание, образование, наука, култура, спорт, туризъм и младежки дейности

***Да се промени***: *Комисия по социална политика , труд, здравеопазване и вероизповедание, образование, наука и култура.*

Т.4. Комисия по промишленост, селско и горско стопанство, екология, евроинтеграция и транспорт.

***Да се промени***: *Комисия по промишленост, селско и горско стопанство, екология, евроинтеграция, транспорт, спорт, туризъм и младежки дейности.*

* Глава седма, чл.56, ал.4. При обсъждане на предложения и проекти за решения или други въпроси разпределени за разглеждане от постоянната комисия, вносителят или негов представител присъства на заседанието***.***

***Да се добави:*** *При обсъждане на предложения и проекти за решения или други въпроси разпределени за разглеждане от постоянната комисия,* ***при необходимост*** *вносителят или негов представител присъства на заседанието****.***

* Глава, осма, чл.79, ал.1 Всеки общински съветник, може да се изказва по два пъти по точка от дневния ред като продължителността на изказването не може да превишава три минути.

***Да се промени****: Всеки общински съветник, може да се изказва по два пъти по точка от дневния ред като продължителността на изказването не може да превишава:* ***5 минути за първо изказване и две минути за второ изказване.***

* Глава осма, чл.87, ал.2. Всяка група може да поиска прекъсване на заседанието за не повече от тридесет минути.

***Да се промени****: . Всяка група може да поиска прекъсване на заседанието за не повече от* ***двадесет***  *минути.*

* *Глава десета, Чл. 114, ал.1 Кметът отговоря на питането на следващото заседание, освен ако Общинският съвет не реши друго.*

***Да се промени****: Кметът отговаря на питането на следващото заседание.*

БРОЙ СЪВЕТНИЦИ - 17

БРОЙ ПРИСЪСТВУВАЛИ - 16

БРОЙ ГЛАСУВАЛИ ”ЗА” - 15

БРОЙ ГЛАСУВАЛИ ”ПРОТИВ” - НЯМА

**БРОЙ ГЛАСУВАЛИ ”ВЪЗДЪРЖАЛИ СЕ” – 1**

ВЯРНО С ОРИГИНАЛА! ПРЕДСЕДАТЕЛ НА ОбС: /п/

ПРОТОКОЛЧИК: /п/

/Д. ДИНКОВА/ /АТ. ТЕЛЧАРОВ/